In die tagtigerjare het hierdie koöperasie gedien met ongeveer 14 000 lede as getuienis van die ideale wat 'n handjievol Afrikanerboere aan die begin van hierdie eeu geïnspireer het om gesamentlike bemarking van hulle produkte te onderneem. Sentraal-Wes, soos die koöperasie algemeen bekend was, het met 'n wye reeks van aktiwiteite gespog asook met 42 silo's, 72 depots, 39 plaasgereedskapwinkels, 27 werkswinkels, 11 meulens, twee oliepersfabrieke, 'n veevoerfabriek en 'n saadfabriek.